**Partajul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Etern partaj în gânduri îmi răsună

Precum privighetoarea în avânt

Prietenii şi visuri, împreună,

Eu le împart cu voi, prin jurământ.

Vă mulţumesc în numele dreptăţii

Că mergem împreună pe un drum.

În efemerul vis al libertăţii

Noi suntem vâlvătaia fără fum.

Ne luminează caste conştiinţe

Şi ne arată calea de urmat,

O punte ridicată din dorinţe

Să construim în al iubirii stat.

Să mă iertaţi că prea ades, în mine,

Am ridicat un templu din cuvânt

C-am devenit prea rău, spre-a vă fi bine

Şi idolatric am rămas ce sunt.

Eu vă iubesc pe toţi fără păcate

Şi dacă mi-am ales un etalon

Să mă iertaţi, vă rog, de n-am dreptate

Că viaţa n-am croit-o pe şablon.

Că mi-am ales ilare deziluzii,

E riscul meu pe care îl accept,

Că am căzut şi cad fără contuzii

Urcând un munte, uneori, prea drept.

E un partaj frenetic astă viaţă

Eu vă dau tot prin sacru legământ

Păstrând o rugăminte şi-o povaţă

Să mă iubiţi, aşa, cum astăzi sunt.